FOTO: On see kolakas tõesti uus räpparite lemmik Cadillac Marmelade?
Tänini kiviaegses vaimus raamile ehitatav Escalade pole uuenenud juba 2007. aastast saati, mistõttu võib selle kogemata (?) avalikuks tulnud kandilise kolaka näol olla ehk tõesti tegemist mudeli järgmise põlve ideekavandiga. Kontsepti mõte ongi auto disainile iseloomulikke jooni utreerida ehk ülemäära rõhutada, et näha, kas need ka tegelikult toimivad ning kas need piisavalt jõulised on.
Igatahes tasub uuelt Escalade'ilt kindlapeale oodata veelgi upsakamat välimust. Ülemääraselt suure esivõre ning mootorikattele venivate püstiste esituledega tohutu tahukas mõjub tõesti sugestiivselt, ent ei saa märkida, et see kõiki just väga ihaldusväärne oleks. Nagu öeldud - ideekavandid ongi liialdused.
Jälgi EkspressAuto uudiseid ja artikleid ka Twitteris!